Éclair

Ang éclair ay isang pasteleryang biluhaba na gawa sa masang choux na pinalaman ng krema na may tsokolateng aysing sa ibaba. Ang masa, na kapareho sa ginagamit para sa profiterole, ay karaniwang pina-pipe sa hugis-biluhaba sa pamamagitan ng pastry bag at inihuhurno hanggang sa ito ay malutong at hungkag sa loob. Sa sandaling lumamig, pinupuno ang pastelerya ng kastard na may lasang banilya, kape o tsokolateMontagné, Prosper, Larousse gastronomique: the new American edition of the world's greatest culinary encyclopedia, Jenifer Harvey Lang, ed., New York: Crown Publishers, 1988, p. 401  (crème pâtissière), o may kremang pinalantik, o kremang chiboust; at pagkatapos ay nilalagayan ng may aysing-fondant sa ibabaw. Kabilang sa mga iba pang palaman ang kastard na lasang-pistatso o rum, palaman na lasang-prutas, o pinalapot na kastanyas. Paminsan-minsan, karamelo ang aysing at bâton de Jacob ang maaaring tawag dito. 

 Etimolohiya 
Nagmula ang salita sa éclair "kislap ng kidlat" sa wikang Pranses, kaya pinangalanan dahil kinakain ito nang mabilis (sa isang saglit).Éclair , Dictionnaire de l'Académie française, 8th edition 

 Kasaysayan 
Nagmula noong ikalabinsiyam na siglo sa Pransya ang éclair kung saan tinawag itong "pain à la Duchesse" o "petite duchesse" hanggang 1850. Pinatunayan ang salita sa wikang Ingles at Pranses noong dekada 1860.Oxford English Dictionary, 1861. Petit Larousse, 1863. Ipinapalagay ng ilang mga mananalaysay ng pagkain na si Antonin Carême (1784-1818), ang sikat na kusinerong Pranses, ang unang gumawa ng mga éclair. Lumitaw ang unang kilalang reseta sa wikang Ingles para sa mga éclair sa Boston Cook School Cook Book ni Gng. DA Lincoln, na inilathala noong 1884. 

 Hilagang Amerika 
Ipinagbibili ng ilang mga pastelerya sa Estados Unidos at Canada ang mga Long John donut bilang éclair o éclair donut. Iba ang mga Long John sa mga éclair, dahil donut ang masa ng Long John, na gawang-lebadura o rebosado, sa halip ng masang choux, na esponghado mula sa singaw. Ang karaniwang palaman ng mga Long John ay puding-banilya o kastard at may aysing ng keyk sa itaas. Sa Lima at Kenton, Ohio, mas kilala ang mga ito bilang mga "filled sticks".

 Tingnan din 

 Lutuing Pranses
 Talaan ng mga putaheng may masang choux
 Talaan ng mga panghimagas na may kastard
 Talaan ng mga panghimagas na Pranses

 Mga sanggunian 

 Bibliograpiya 




 Mga kawing panlabas 

 Isang maikling kasaysayan ng éclair 
Kategorya:Lutuing Belhiko
Kategorya:Lutuing Pranses